OpenLLM-France/wikimedia huggingface dataset:
# José Arregui Gil

José Arregui Gil (Fustiñana, 1921eko maiatzaren 6a - Iruñea, 2016ko apirilaren 13a) nafar legelari eta politikaria izan zen.

## Biografia

Zaragozako Familia Santuaren ikastetxean ikasi zuen. Zaragozako Unibertsitateko Zuzenbide fakultatean lizentziatu ondoren, oposizio bidez karrera judizialean sartu zen. Lehen destinoa Pina de Ebroko Lehen Auzialdiko eta Instrukzioko Epaitegira eraman zuen, eta handik doktorego-ikastaroak egin zituen Zaragozako Unibertsitatean. Francisco de Asís Sancho Rebullida Zuzenbide Zibileko katedradunak zuzendutako "Fidelidad Vidual en Navarra" izeneko doktore-tesia egin zuen.
1963an, Iruñera joan zen bizitzera, Iruñeko Lurralde Auzitegiko magistratu izendatu zutenean. Nafarroako hiriburuan Nafarroako Zuzenbide Ikerketen Kontseiluan eta Nafarroako Batzorde Konpilatzailean ere parte hartu zuen.
1974ko ekainetik 1976ko otsailera bitartean Iruñeko alkate izan zen. Bere agintaldian, lehen udal batzorde informatiboak sortu ziren (1975eko uztaila).
Gorteetarako diputatu izan zen (1974ko azaroa - 1976ko otsaila) IX. Legegintzaldian.
Bere jarduera juridikoa irakaslearekin uztartu zuen. Nafarroako Unibertsitateko Zuzenbide fakultateko irakaslea izan zen, eta bertan ikasketa-zuzendari ere izan zen.

## Erreferentziak

* ↑ Euskal herritar horren aukera pertsonala da euskal abizen hori Arregui formarekin idaztea. Izan ere, Euskaltzaindiak euskara batuan Arregi idatzi behar dela arautu du. Ikus Euskal Onomastikaren Datutegia.
* 1 2 (Gaztelaniaz) Arregui Gil, José. (1993). «Reflexiones sobre la fidelidad vidual navarra (fealdat)» Revista jurídica de Navarra (15): 15-26. ISSN 0213-5795..
* ↑ Fornés, Juan, ed. Libro del cincuentenario. Facultad de Derecho (1952-2002). Iruñea: Eunsa, 351 or. ISBN 8431321822..

## Kanpo estekak

* Datuak: Q87072301
# José Aranguren

    Artikulu hau musikagileari buruzkoa da; beste esanahietarako, ikus «Aranguren (argipena)».
José Aranguren Añibarro (Bilbo, 1821eko maiatzaren 25a - 1903ko martxoaren 13a) bizkaitar musikagile eta piano-jotzailea izan zen. Madrilgo Kontserbatorioan katedraduna izan zen.
# José Antonio Zarzalejos Altares

José Antonio Zarzalejos Altares (Madril, 1922 - ib., 2008ko irailaren 24a) madrildar fiskal eta politikaria izan zen.

## Biografia

Madrilgo Unibertsitatean zuzenbidea ikasi eta gero, Espainiako Gobernuan lan egin zuen. 1950ean fiskal bilakatu eta Gasteizen aritu zen. 1976ko abuztuaren 11n Bizkaiko gobernadore zibil izendatu zuten. 1977ko urtarrilaren 19an dimititu zuen ikurrina legeztatu zutelako protestan. 1982an Espainiako Auzitegi Gorenaren fiskal eta 1990 eta 1996 artean Botere Judizialaren Kontseilu Nagusiaren bokal izan zen. Charo Zarzalejos eta José Antonio Zarzalejos kazetarien eta Javier Zarzalejos politikariaren aita izan zen.

## Erreferentziak

* ↑ «Fallece a los 86 años el fiscal y ex gobernador civil de Vizcaya José Antonio Zarzalejos» El Correo 2008-09-27.
* ↑ «"Me marcho por motivos políticos" (José Antonio Zarzalejos, gobernador civil de Vizcaya)» ABC: 18. 1977/01/20.
* Datuak: Q22082558
# José Armendaritz

José Armendaritz Perurena (Ribaforada, 1670 – Madril, 1740), Castelfuerteko markesa, militar eta politikaria izan zen.
Armadan karrera egin zuen, Flandrian, Italian eta Portugalen borrokatuz. Santiagoko zalduna zela, markeserria lortu zuen. 1723an Gipuzkoako gobernadore eta kapitain jenerala zela, Peruko erregeorde izendatu zuten. Hamabi urte eman zituen Amerikan Iberiar Penintsulara itzuli baino lehen.

## Ikus, gainera

* Erriberar ezagunak

## Erreferentzia

* Alberto Tauro del Pino. Enciclopedia Ilustrada del Perú. Lima: PEISA, 2001.
* Datuak: Q2736342
* Multimedia: José de Armendáriz / Q2736342
# José Arribas

José Arribas (Bilbo, 1921eko urtarrilaren 16a - 1989ko irailaren 28a) euskal herritar futbolari eta entrenatzailea izan zen, batez ere FC Nantes taldean ezarritako jeu à la nantaise estilo arrakastatsuarengatik ezaguna.

## Biografia

Bilbon jaio zen 1921ean baina 14urte zituela Gerra Zibilaren erruz Frantziara errefuxiatu joan eta Nantesen gelditu zen.
1948an bigarren mailako US Le Mans taldeak fitxatu zuen eta bertan egin zituen lau urte. Erdilaria zen. Le Mans uzterakoan entrenatzaile bihurtu zen. US Saint-Malo eta Noyen-sur-Sarthe taldeak gidatu zituen harik eta 1960an bigarren mailan zegoen FC Nantesek fitxatu zuen arte. Arribasek 1963an Nantes Lehen mailara jaso zuen aurreneko aldiz eta berehala iritsi ziren Liga garaipenak, 1965 eta 1966an. Joko azkarra, teknikoa, erasokorra eta inteligentea egiten zuen, jeu à la nantaise (Nantes erako jokoa) izenaz ezagutu zena. 1976 arte egon zen bertan eta beste liga txapelketa bat ere irabazi zuen. 1966an Frantziako futbol selekzio nazionalaren lau partidu zuzendu zituen.
Nantes utzita Olympique Marseillakoa eta Lille OSC zuzendu zituen eta 1982an erretiratu zen.

## Entrenatzaile ibilbidea

* 1952-1954 : US Saint-Malo
* 1954-1960 : Noyen-sur-Sarthe
* 1960-1976 : FC Nantes
* 1966 : Frantziako futbol selekzio nazionala (bitartekoa, Jean Snellarekin batera)
* 1976-1977 : Olympique de Marseille
* 1978-1982 : Lille OSC

## Tituluak

* Frantziako Liga (3): 1965, 1966, 1973.
* Trophée des champions (Frantziako Superkopa) (1): 1965.
* Datuak: Q332222
# José Antonio Zarzalejos

José Antonio Zarzalejos Nieto (Bilbo, 1954) bizkaitar kazetaria da.

## Biografia

Aita José Antonio Zarzalejos Altares (Bizkaiko gobernadore zibila eta Espainiako Auzitegi Goreneko fiskala) anaia Francisco Javier Zarzalejos (politikaria) eta arreba Charo Zarzalejos kazetaria ditu.
Deustuko Unibertsitatean zuzenbidea ikasi ondoren, Bizkaiko Foru Aldundian abokatua izan zen. La Gaceta del Norte egunkarian hasi zen lanean. 1989an El Correon sartu eta hurrengo urtean jada zuzendaria zen.
1999an ABC egunkariaren zuzendari hautatu zuten. 2004an utzi eta Vocento taldeko idazkari bilakatu zen baina berriro 2005 eta 2008 artean ABCra itzuli zen.
2009tik aurrera El Confidencialen eta zenbait eleketan dabil.

## Lanak

* El presente discontinuo (1992)
* Contra la secesión vasca (2005)
* La destitución. Historia de un periodismo imposible (2010)
* Datuak: Q5938208
* Multimedia: José Antonio Zarzalejos / Q5938208
# Karlos Ramirez Arellanokoa

Karlos Ramirez Arellanokoa (?- Zaragoza, 1412) nafar-gaztelar noblea izan zen, Camerosko jauna izandakoa.
Joan Ramirez Arellanokoa Gaztea, Valtierra, Arriatzu eta Mendinuetako jauna, eta Teresa Manrique, Fuente Muño, Villarmentero eta Santillanako andrea, gurasoak zituen.
Gainera, Arellano, Subitza, Deikaztelu, Andaluz, Cervera, Aguilar, Muro, Albelda, Viguera, Alcanadre, Ausejo, Murillo, Pinillos, Arrúbal eta beste hainbat hiribildutako jauna eta Fernando Antequerakoaren alferez nagusia izan zen.
Vianan bataiatu zuten, Karlos II.a Nafarroakoa aitabitxia izanik. Hala ere, familia eta koroaren arteko harremanak txarrak izan ziren baina 1396 aldean berriro adiskidetu omen ziren, garai haietan Karlos Ramirez Arellanokoa Karlos III.aren ezkutaria zelako.

## Erreferentziak

* ↑ González Crespo, Esther. (1982). Los Arellano y el señorío de los Cameros en la Baja Edad Media. in: En la España medieval. Madril: Madrilgo Complutense Unibertsitatea, 405 or. ISSN 0214-3038..
* ↑ Salazar y Castro, Luis de. (1696). Mateo de Llanos y Guzmán ed. Historia genealógica de la Casa de Lara. I Madril, 381 or. OCLC .493214848.
* Datuak: Q19249391
# Karlos Saldise

Karlos Saldise Korta Pasai Donibanen 1947ko martxoaren 21ean jaioa, 1976az geroztik Lezon bizi zen. Amnistiaren Aldeko Batzordetako kidea zen Lezoko komitean. 1980ko urtarrilaren 16an, hogeita hamairu urte zituela, talde parapolizialek tiroz hil zuten bere Lezoko etxeko atarian. Gerra zikinaren biktima izan zen.

## Biografia

Hil aurretik Saldisek hainbat heriotz mehatxu jaso izan zituen. Gutunazaletan, bere altzari dendan ate azpitik sartuak, jende txikitua azaltzen zuten argazkiak topatzen zituen. Haien aldamenean mehatxua, berak ere hala bukatuko zuela. Beste batean, bere kotxeko antena apurtu eta kapotaren gainean utzi zioten ohar bat. Bera ez zegoela etxea arakatu zioten zenbaitetan. Soriara (herriko presoak bisitatzea joana) egindako bidaia batetik etorrita etxeko atea indarrez irekia topatu zuen.
Karlosen hilketaren erreibindikazioa bi egunkarietan jaso zen talde parapolizial ezberdinen izenean. Egin egunkarira “Batallón Vasco Español” (BVE) izenean deitu zuten. Diario Vascora deitu zutenek aldiz, “Grupos Armados Españoles” (GAE) izenean hitz egin zuten eta Karlosen heriotzaz gain biolazioak ere bereak zirela azaldu zuten. GAEkoen mehatxua, Karlosen hilketa erreibindikatzerakoan Amnistiaren alde lan egiten zuten guztiei lotzen zitzaion.
Karlosen hilketari buruzko ikerketarik ez da izan eta zigorrik gabe geratu da hilketa hau, talde parapolizialek egindako gehienak bezala.

## Erreferentziak

* ↑ https://mapadelterror.com/victims/carlos-saldise-corta/?lang=eu
* ↑ https://elpais.com/diario/1980/01/17/espana/316911618_850215.html
* ↑ https://www.naiz.eus/eu/info/noticia/20200118/lezo-recuerda-saldise-y-denuncia-la-impunidad-tras-su-murte-a-manos-de-grupos-parapoliciales

## Ikus, gainera

* Gerra zikina
* Estatu terrorismoa
* GAL
* BVE
* Kontrainsurjentziaren kronologia Euskal Herrian (1980)

## Kanpo estekak

* «Utzi zuen arrastoari aitortza», Lezoko hitza, 2020-01-10
* «Bizi balitz, gaur Karlos gure ondoan izango zen, egungo borroketan buru-belarri», Lezoko Hitza, 2010-01-11.
* «Omenaldia eskaini diote Karlos Saldiseri haren hilketaren 40. urteurrenean», Lezoko hitza, 2020-01-18
* Datuak: Q12261312
# Karlos Pérez Zabal

Karlos Pérez Zabal (Castejón, 1934ko urriaren 16a) nafartar txirrindulari bat izan zen. Bere ibilbide profesionala 1955tik 1962ra luzatu zen. Haren palmaresetik garaipen nabarmenena Laudioko Sari Nagusia da.
Nafarroan jaioa, lau urteekin Basaurira bizitzera izan zen. 2014an haren adopzio herriak omenaldi bat egin zion.

## Palmaresa

1956
* Leintz Bailarari Itzulia
1957
* Laudioko Sari Nagusia.
* Miravalleseko Kriteriuma.
* 3. Santikutz Klasikan
1958
* Dos Caminoseko Kriteriuma.
* Zaratamoko Kriteriuma.
1959
* 14. Kataluniako Voltan.
1961
* Goierriko Itzulia
* 2. Okendoko Sarian.
* 3. Laudioko Sari Nagusian.
* 4. Narancoko Igoeran.
1962
* 6. Errioxako Itzulian.

## Kanpo estekak

* Karlos Pérez Zabal - ProCyclingStats
* Sitiodeciclismoari fitxa. Neta
* FirstCycling
* Museociclismoari palmaresa.
* Datuak: Q19998141
# Karlos Printzearen uhartea

Karlos Printzearen uhartea (ingelesez: Prince Charles Island) Kanadako Nunavuten dagoen uhartea da. Handia den arren, ez zuten 1932ra arte aurkitu. Baina informazioa ez zuten mapetan sartu eta 1948an berriro topatua izan zen. Urte hartan jaioberria zen Karlos Galeskoaren izena eman zioten. Ez du biztanlerik eta, ziur asko, bertoko inuitek aspalditik ezagutzen zuten.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .
* ↑ Hayes, Derek. «Newestfoundland» Canadian Geographic (2003ko urria-azaroa).

## Kanpo estekak

* Datuak: Q837267
* Multimedia: Prince Charles Island / Q837267
# Karlos Osinaga

Karlos Osinaga (Mosku-Irun, Gipuzkoa, 1972 - ), goitizenez Txap, abeslari eta musikari euskalduna da. Soinu teknikari eta produkzio lanak ere egiten ditu hainbat talderentzat.
1998tik Lisabö taldeko gitarra eta ahotsa da. Aurretik Zorrotz eta Kashbad taldeetan aritutakoa. Bidehuts kolektiboko kidea da.
'Moskuko urrea' (Kultur eta gizarte mugimenduen eztanda Irunen, 1983-1993)' izeneko liburuan ageri diren elkarrizketatuetako bat da Osinaga. Juanma Sarasola kazetari irundarrak idatzitako liburu horretako pasarte hau nabarmendu du soziolinguistikaz ari den Txerra Rodriguez blogariak, 'Rocka eta euskara' izenburupean ekarrita:
“Batzuk ez ginen euskaldunak, eta euskaldunberri bihurtu ginen, eta horretara iristeko erabat inportantea izan zen musikak emandako bultzada eta musikak irakatsitakoa. Ez dut uste kasu bakarra izango denik, eta niretzat hori beti izan da herriak eta euskarak rockari eskertu behar dioten gauza bat. Rocka kasu askotan izan baita tresnarik perfektoena euskara zabaldu eta ezagutarazteko”.

## Lanak
### Soinu teknikari eta ekoizpen lanak

* Askatu korapiloa (Dut).
* Zebra (Anari).
* Irla izan (Anari).
* Jaio.Musika.Hil (Berri Txarrak).
* Begura (Miztura).
* Doppler (12Twelve).
* More Light (Nisei).
* Kalima (Glaukoma)
* Fumut (Fumut)

### Musikari lanak (ahotsa, baxua eta gitarra)

* Hesiak (Kashbad, 1999).
* Berak Ekoztua (Lisabö, 1999).
* Ezarian (Lisabö, 2000).
* Egun bat nonahi (Lisabö, 2002).
* Izkiriaturik Aurkitu Ditudan Gurak (Lisabö, 2005).
* Ezlekuak (Lisabö, 2007).

## Erreferentziak

* ↑ http://blogak.com/garaigoikoa/rocka-eta-euskara

## Kanpo estekak

* Lisabö Myspacen
* Bidehutsen webgunea
* Karlos Osinaga 'Txap': "Lagun batek dioen bezala, gurea elkarte gastrosonikoa da" Elkarrizketa Gaztezulo aldizkarian, 2010eko abenduan
* Karlos Osinaga 'Txap': "Batzuk ez ginen euskaldunak, eta euskaldunberri bihurtu ginen, eta horretara iristeko erabat inportantea izan zen musikak emandako bultzada eta musikak irakatsitakoa" Elkarrizketa 'Moskuko urrea' liburuan, 2014ko abenduan argitaratua. Aipamena Txerra Rodriguezen 'Garaigoikoa' blogean, 'Rocka eta euskara' izenburupeko sarreran, 2015/11/09ean.
* Datuak: Q9017243
# Karlos Otegi

Karlos Otegi Lakuntza (Donostia, Gipuzkoa, 1940ko uztailaren 12a - ) euskal idazlea da. Halaber, Euskaltzain urgazlea ere bada.

## Lanak
### Saiakera

* Pertsonaia euskal nobelagintzan (1977)
* Lizardi: lectura semiotica de Biotz begietan (1991, Deustuko Unibertsitatea)

## Erreferentziak

* ↑ Karlos Otegi Euskaltzaindiaren webgunean

## Kanpo estekak

* Karlos Otegi literaturaren zubitegian
* Datuak: Q12261310
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Karlos Proventzakoa

Karlos Proventzakoa (845 – 863ko urtarrilaren 25a) Burgundia Behereko errege karolingiarra izan zen, 855etik hil zen arte.

## Bizitza

Ermengarda Toursekoaren eta Lotario I.a karolingiar enperadorearen seme txikiena zen. Lotariok Erdialdeko Frantzia hiru semeen artean banatu zituen: zaharrenak, Luisek, Italia eta koroa inperiala jaso zituen; Lotario II.ak Lotaringia (gaur egungo Lorrena, Belgika, Herbehereak eta Luxenburgo); eta txikienak, Karlosek, Burgundia Beherea.
860an, Karlos Burusoila osaba erresuma konkistatzen saiatu zen, baina Karlos Proventzakoak garaitu zuen. Hil zenean, anaia Luisek oinordetu zuen erresuma.

## Erreferentziak

* ↑ Charles, King of Provence. global.britannica.com (Noiz kontsultatua: 2016-05-17).
* Datuak: Q333802
* Multimedia: Charles of Provence / Q333802
# John Boynton Priestley

John Boynton Priestley (Bradford, Yorkshire, 1894ko irailaren 13a - Alveston, Warwickshire, 1984ko abuztuaren 14a) ingeles eleberrigile eta antzerkigilea izan zen.
Bere garaiko gizarteari buruzko kritika zorrotza egin zuen bere obretan. Antzezlanei dagokienez aipagarri da The Glass Cage (1957). Arrakasta handia lortu zuen 1930. urtean Angel Pavement (Aingeruaren karrika) eleberriari esker. Famatuak dira orobat Bright Day (1946) eleberria eta The English Novel (1927) kritika-lana. Charles Dickensen biografia bat ere eman zuen argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q443528
* Multimedia: John Boynton Priestley / Q443528
# John Bradley West

John Bradley West (1988ko irailaren 15a, Wythenshawe, Manchester) ingeles aktore bat da. Game of Thrones telesailean Samwell Tarly pertsonaia antzeztu du.
* Datuak: Q549101
* Multimedia: John Bradley West / Q549101
# John Bruton

John Gerard Bruton (irlanderaz Seán de Briotún ; Dunboyne, 1947ko maiatzaren 18a – Dublin, 2024ko otsailaren 6a) irlandar abokatu eta politikaria izan zen. Gobernuean hainbat kargu izan zituen, horien artean Finantza Ministari (1981-1982 y 1986-1987), eta Industria, Merkataritza eta Turismo Ministari (1983-1986) bezala ere jardun zuen. 1990an Fine Gael alderdiko buru izan zen eta 1994ko abenduaren 15etik 1997ko ekainaren 26a arte Taoiseach karguan egon zen, aldi horretan gobernura Alderdi Laborista eta Ezkerra Demokratikoaren arteko koalizioa eramanarazi zuen. 2004tik 2009ra Europar Batasuneko enbaxadorea izan zen Amerikako Estatu Batuetan.

## Kanpo estekak

* John Brutonen hauteskundeetako historia (ElectionsIreland.org)
* Datuak: Q333701
* Multimedia: John Bruton / Q333701
# John Bridges

John Bridges (1852ko martxoaren 26a - 1925eko otsailaren 12a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ John Bridges
* ↑ John BRIDGES

## Kanpo estekak

* Datuak: Q6223162
# John Bunyan

John Bunyan (ˈbʌnjən ahoskatua; Elstow, Bedfordshire, 1628ko azaroaren 30a - Londres, 1688ko abuztuaren 31) ingeles teologo eta idazlea izan zen. Parlamentuko armadaren lerroetan borrokatu zen Gerra Zibilean (1644). Ezkondu ondoren (1647), emaztearen erlijio-liburuen irakurketaren bidez bokazioa aurkitu zuela eta, Eliza baptistaren ministro bihurtu zen (1657). Aparteko etorriaren jabe, Karlos II.a errege egin zutenean, haren predikuak Errestaurazioaren aurkakoak zirela eta, hamabi urtez eduki zuten presondegian (1660-1672). Han idatzitako Grace abounding to the chief of sinners (1666, Bekatu handienari ematen zaion grazia) lana egilearen erruen aitorpen zuzena da. Beste obra bat, The Life and Death of Mr. Badman (1680, Badman jaunaren bizitza eta heriotza), non pasadizoak bekatuen argigarri gisa ageri diren, eleberri moralaren aitzindaria da. The Pilgrim´s Progress from this world to that which is to come (1678, 1684, Erromesaren bidaia mundu honetatik datorrenera) da Bunyanen obra nagusia, Ingalaterran Bibliaren ondoan irakurriena izan zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q108206
* Multimedia: John Bunyan / Q108206
# John Brown & Company

John Brown & Company Eskoziako Clydebank hiriko ingeniaritza eta ontzigintza enpresa bat izan zen. Mundu osoan ospetsuak diren itsasontzi asko egin zituen, RMS Lusitania, HMS Hood, HMS Repulse, RMS Queen Mary, RMS Queen Elizabeth eta RMS Queen Elizabeth 2 barne. Bere garairik onenean, 1900 eta 1950eko hamarkada bitartean, munduko ontzigintzako konpainiarik errespetatuenetakoa eta nazioartean ospetsuenetakoa izan zen. Hala ere, geroago, Erresuma Batuko beste eraikitzaile batzuk bezala, konpainia zailtasunak izaten hasi zen ekialdeko Europako eta Ekialde Urruneko ontziola berriekin lehiatzeko. 1968an, enpresak bat egin zuen beste enpresa batzuekin Upper Clyde Shipbuilders partzuergoa osatzeko, eta azkenean 1971n kolapsatu zen.
Konpainia ontzigintzatik erretiratu zen, baina ingeniaritza-adarra aktiboki mantendu zuen gas industrialeko turbinak sortzeko. 1986an Trafalgar Houseren filial bihurtu zen, eta 1996an Kvaernerrek bereganatu zuen. Azken horrek ingeniaritza lanak amaitu zituen Clydebanken 2000. urtean.
Marathon Manufacturing Companyk Upper Clyde Shipbuildersi erosi zion ontziola, eta Ipar Itsasoko petrolio-industriarako petrolio-plataformak egiteko erabili zuen. Union Industrielle d'Entreprisek (UIE) 1980an erosi zuen ontziola, eta 2001ean itxi zuen.

## Erreferentziak

* ↑ (Ingelesez) John Brown and Company, Clydebank, Scotland UK. in: Ships and Harbours..

## Kanpo estekak

* Datuak: Q1699428
* Multimedia: John Brown & Company, Clydebank / Q1699428
# Julio Casares

Julio Casares Espainiar hizkuntzalaria (Granada, 1877ko irailaren 26a - Madril, 1964ko uztailaren 1a). Bere lehen argitalpenetan (Crítica profana, 1914 eta Crítica efímera, 1918-1919), Unamuno, Juan R. Jiménez, Ortega eta garai bertsuko beste zenbait autore aztertu zituen. Munta handiko lexikografia-lanak egin zituen. Diccionario ideológico de la lengua española da horietan nagusia (1942).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz)Julio Casaresen inguruko web orria
* Datuak: Q680431
* Multimedia: Julio Casares / Q680431
# Julio César Armendáriz

Julio Cesar Armendariz Hernandez (Monterrey, Nuevo León, Mexiko, 1962ko apirilaren 13a ) Mexikoko futbolari ohia da, erdilari gisa jokatu zuen eta bere lehen eta azken taldea Santos Laguna izan zen.
2010ean, "ohorezko gudari" izendatu zuten, Santos Lagunaren historiako futbolari onenei ematen zaien aintzatespena.

## Ibilbidea

Futbolean egin zituen lehen urratsak Tigres klubarekin egin zituen, Fuerzas Basicas-ekin jokatu zuen, eta, bere aukera hurbiltzean, hainbat talderi eman zioten, El Charro Lara Santoseko teknikariak harengatik joan eta Laguna taldean sartu zuen arte. 1984-1985 denboraldiaren erdialdean iritsi zen talde zuriberdera.
Jokalari profesional gisa erretiratu ondoren, Santos Lagunako Fuerzas Basicas-en entrenatzaile izan zen 1993 eta 1997 bitartean. Aulkian egin zuen ibilbideak Durangoko Alakraneetako Zuzendaritza Teknikoa ere hartzen du, 2001ean desagertutako "A" Lehen Mailan; Tijuana Klubean lan egin zuen Wilson Graniolattiren laguntzaile tekniko gisa 2007 eta 2009 artean, eta, ondoren, Toluca Deabru Gorriekin 2012an. Bi urtez zuzendu zuen Santos Lagunako 20 urtez azpiko taldea, eta 2013ko hasierako txapelketaren txapelketa lortu zuen.

## Erreferentziak

* ↑ El 'Muñeco' Armendáriz es el Guerrero de Honor
* ↑ ‘El Guerrero Mayor’, símbolo del Santos en una década
* ↑ Santos se coronó Campeón Sub-20

## Kanpo estekak

* Datuak: Q16298633
# Julio César Chávez

Julio César Chávez (Ciudad Obregón, Mexiko, 1962ko uztailaren 12a) mexikar boxeolari profesional ohi bat da. Estadistikoki, Mexikoko inoizko boxeolari onena da. Hiru bider munduko txapelduna izan da, hiru pisu ezberdinetan: superluma pisuan (1984-1987 bitartean), pisu arinean (1987-1989 bitartean) eta pisu superarinean (1988-1989 bitartean).
* Datuak: Q471461
* Multimedia: Julio César Chávez / Q471461
# Julio César Baldivieso

Julio César Baldivieso Rico (1971ko abenduaren 2a - ) Boliviako futbolari ohia eta entrenatzailea da.

## Selekzio nazionala

Boliviako selekzioarekin :
| Urtea | Partida | Gol |
| 1991 | 5 | 0 |
| 1992 | 0 | 0 |
| 1993 | 15 | 0 |
| 1994 | 14 | 1 |
| 1995 | 8 | 1 |
| 1996 | 12 | 3 |
| 1997 | 9 | 2 |
| 1998 | 0 | 0 |
| 1999 | 0 | 0 |
| 2000 | 7 | 2 |
| 2001 | 8 | 5 |
| 2002 | 0 | 0 |
| 2003 | 3 | 1 |
| 2004 | 2 | 0 |
| 2005 | 2 | 0 |
| Guztira | 85 | 15 |

## Kanpo loturak

* National Football Teams
* RSSSF
* (Japonieraz) J.League Data Site
* Datuak: Q558955